เรื่องร้องเรียน (ร้องเรียน,ความสะอาด,ถนน) วันที่ 2023-09-26 09:39:25 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038768
ขอให้แก้ไขปัญหาฝุ่นละอองจากการก่อสร้างอาคารชุด (คอนโด) และห้องตัวอย่างของอาคารชุด (ไม่ทราบชื่อโครงการ และชื่อบริษัทเจ้าของโครงการ) บริเวณ ถนนพญาไท แขวงราชเทวี (ตรวจสอบข้อมูลเป็นแขวงทุ่งพญาไท) เขตราชเทวี กรุงเทพมหานคร จุดสังเกตห่างจากแยกราชเทวี ระยะทางประมาณ 30 เมตร จะพบบริเวณดังกล่าวตั้งอยู่ติดกับอาคารสปริงนิวส์ เนื่องจากผู้ร้องแจ้งว่าบริเวณดังกล่าวมีการก่อสร้างอาคารชุด (คอนโด) จำนวน 38 ชั้น โดยเริ่มก่อสร้างตั้งแต่วันที่ 3 สิงหาคม 2566 คาดว่าจะแล้วเสร็จในปีพุทธศักราช 2569 โดยมีบริษัท....ทำการเริ่มก่อสร้างในช่วงเวลาประมาณ 08.00-20.00 น. และบางวันจะก่อสร้างจนถึงช่วงเวลาประมาณ 24.00 น. ซึ่งตั้งแต่มีการเริ่มก่อสร้างอาคารชุดดังกล่าว จะมีฝุ่นละอองคละคลุ้งเข้าไปในบ้านของผู้ร้อง และบ้านของประชาชนที่อาศัยอยู่ในพื้นที่ใกล้เคียง ส่งผลให้ได้รับความเดือดร้อนเป็นอย่างมาก ทั้งในด้านความสะอาดของบ้านเรือน และด้านสุขภาพ จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อน (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata